“บิ๊กป้อม” ไม่หวั่นฝ่ายค้านเปิดศึกซักฟอก 20 ม.ค.นี้ มั่นใจรัฐบาลทำงานโปร่งใส!
"บิ๊กป้อม" ไม่หวั่นฝ่ายค้านเตรียมเปิดศึกซักฟอก 20 ม.ค.นี้ มั่นใจรัฐบาลทำงานโปร่งใส ชี้แจงได้ทุกเรื่อง!
"บิ๊กป้อม" ไม่หวั่นฝ่ายค้านเตรียมเปิดศึกซักฟอก 20 ม.ค.นี้ มั่นใจรัฐบาลทำงานโปร่งใส ชี้แจงได้ทุกเรื่อง!
14 ม.ค. 2563

พล.อ.ประวิตร วงษ์สุวรรณ รองนายกรัฐมนตรี กล่าวถึงกรณีที่มีกระแสข่าวฝ่ายค้านเตรียมยื่นญัตติขอเปิดอภิปรายไม่ไว้วางใจรัฐบาลในวันที่ 20 ม.ค.นี้ ว่าในส่วนของรัฐบาลเองได้เตรียมพร้อมรับมือไว้ทุกด้านแล้ว ซึ่งเชื่อว่าไม่น่าจะมีปัญหาอะไร และสามารถชี้แจงได้ทุกเรื่อง เพราะรัฐบาลไม่ได้ทำอะไรที่ผิดกฎหมายหรือทำอะไรที่ไม่โปร่งใส
ส่วนกรณีที่นายเทพไท เสนพงศ์ ส.ส.นครศรีธรรมราช พรรคประชาธิปัตย์ ออกมาแสดงความคิดเห็นท้วงติงการทำงานของ พล.อ.ประยุทธ์ จันทร์โอชา นายกรัฐมนตรีและรมว.กลาโหม และรัฐบาลอย่างต่อเนื่องนั้น เป็นเรื่องที่พรรคประชาธิปัตย์ต้องไปคุยกับนายเทพไท เพราะพรรคประชาธิปัตย์ถือเป็นพรรคร่วมรัฐบาล แต่ในส่วนของรัฐบาลไม่ได้มีปัญหากับนายเทพไท และเห็นว่าการกระทำของนายเทพไทเป็นเรื่องส่วนตัว ไม่เกี่ยวข้องหรือส่งผลกระทบต่อภาพรวมการทำงาน ตลอดจนความสัมพันธ์ของรัฐบาล และไม่ส่งผลให้มีการปรับคณะรัฐมนตรี (ครม.)